दरअसल भारतीय टीम के जकार्ता रवाना होने से पहले महिपाल के लगाए गए आरोपों के बाद हाई कोर्ट ने निर्णय लिया था कि खेलों के समापन के बाद जकार्ता जाने वाली टीम और टीम ने चयन ना होने वाले खिलाडि़यों के बीच मुकाबला करवाया जाएगा, जिससे इन आरोपों की सत्‍यता का पता लगाया जा सके. मुख्‍य न्‍यायधीश न्‍यायमूर्ति राजेंद्र मेनन और न्‍यासमूर्ति वीके राव ने इस मामले की सुनवाई करते हुए दो अगस्‍त को आदेश दिया था कि 15 सितंबर को सुबह 11 बजे इसका आयोजन किया जाएगा. पीठ ने दिल्ली हाईकोट के न्यायाधीश (रिटायर ) एस.पी गर्ग को खेल एवं युवा मंत्रालय के एक अधिकारी के साथ चयन का पर्यवेक्षक नियुक्त किया. महिपाल ने वकील बीएस नागर ने कहा कि यह मुकाबला एशियाड मेडलिस्‍ट भारतीय टीम बनाम टीम में जगह बनाने से चूकने वाले खिलाड़ियों के बीच होगा. टीम में जगह बनाने वाले वहीं खिलाड़ी होंगे, जिन्‍होंने नेशनल कैंप में हिस्‍सा लिया था. नागर का मानाना है कि हालांकि खिलाड़ी इससे बचने की कोशिश के लिए चोट वगरैह आदि बहानों का सहारा ले सकते हैं.